CELEX: 62016TN0146
Language: et
Date: 2016-04-04 00:00:00
Title: Kohtuasi T-146/16: 4. aprillil 2016 esitatud hagi – Vereniging tot Behoud van Natuurmonumenten in Nederland jt versus komisjon

30.5.2016   
            
            
               ET
            
            
               Euroopa Liidu Teataja
            
            
               C 191/41
            
         4. aprillil 2016 esitatud hagi – Vereniging tot Behoud van Natuurmonumenten in Nederland jt versus komisjon
   (Kohtuasi T-146/16)
   (2016/C 191/54)
   Kohtumenetluse keel: hollandi
   
      Pooled
   
   
      Hagejad: Vereniging tot Behoud van Natuurmonumenten in Nederland (‘s-Graveland, Madalmaad), Stichting Het Groninger Landschap (Haren, Madalmaad), It Fryske Gea (Opsterland, Madalmaad), Stichting Het Drentse Landschap (Assen, Madalmaad), Stichting Het Overijssels Landschap (Dalfsen, Madalmaad), Stichting Het Geldersch Landschap (Arnhem, Madalmaad), Stichting Flevo-Landschap (Lelystad, Madalmaad), Stichting Het Utrechts Landschap (De Bilt, Madalmaad), Stichting Landschap Noord-Holland (Heiloo, Madalmaad), Stichting Het Zuid-Hollands Landschap (Rotterdam, Madalmaad), Stichting Het Zeeuwse Landschap (Heinkenszand, Madalmaad), Stichting Het Noordbrabants Landschap (‘s-Hertogenbosch, Madalmaad), Stichting Het Limburgs Landschap (Maastricht, Madalmaad) (esindajad: advokaadid P. Kuypers ja M. de Wit)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 2. septembri 2015. aasta otsus C(2015) 5929 (final), riigiabi SA.27301 (2015/NN) – Madalmaad;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               ELTL artikli 107 lõike 1 rikkumine
               
                           —
                        
                        
                           Looduskaitse on Madalmaades üldhuviteenus protokolli (nr 26) üldhuviteenuste kohta (ELT 2012, C 326, lk 308) artikli 2 tähenduses ega ole seetõttu seotud majandustegevusega.
                        
                     
                           —
                        
                        
                           Hagejad kvalifitseeriti ebaõigesti ettevõtjateks ELTL artikli 107 lõike 1 tähenduses. Nad on maahaldamisorganisatsioonid, mis ei taotle kasumit ja mis on asutatud (mittemajandusliku) avaliku eesmärgi täitmiseks. Teise võimalusena väidavad hagejad, et nad ei ole ettevõtjad, kui nad omandavad maahaldamisega tegelevate keskkonnakaitseorganisatsioonide suhtes kehtiva rahalisi toetusi reguleeriva korra alusel toetuste abil maa-alasid looduskaitse eesmärgil.
                        
                     
                           —
                        
                        
                           Nimetatud toetuste kord ei tähenda vastavalt selle tingimustele, et neile antakse majanduslik eelis ELTL artikli 107 lõike 1 tähenduses.
                        
                     
                           —
                        
                        
                           Abikava tulemusel ei moonutata konkurentsi.
                        
                     
                           —
                        
                        
                           Abikava ei mõjuta riikidevahelist kaubandust.
                        
                     
         
               2.
            
            
               Põhjendamiskohustuse rikkumine